กันด๊าม กันดั้ม - วิกิพีเดีย

# กันด๊าม กันดั้ม

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...

| เรื่อง กันด๊าม กันดั้ม ในบทความนี้ ยังคงดำเนินเรื่องอยู่ เนื้อหาและรายละเอียดอาจจะเปลี่ยนแปลงได้ ขึ้นอยู่กับข้อมูลที่จะเผยออกมา

กันด๊าม กันดั้ม
ชื่อไทย | กันด๊าม กันดั้ม
ชื่อญี่ปุ่น | 機動戦士ガンダムさん
ชื่ออังกฤษ | Kidou Senshi Gundam-san
แนว | ตลก
หนังสือการ์ตูน
ผู้แต่ง | ฮิเดกิ โอวาดะ
สำนักพิมพ์ | คาโดคาวะโชเต็น
นิตยสาร | กันดั้มเอซ
ตีพิมพ์เมื่อ | มิถุนายน พ.ศ. 2544 – ปัจจุบัน
จำนวนเล่ม | 2
ส่วนหนึ่งของสารานุกรมการ์ตูนญี่ปุ่น

กันด๊าม กันดั้ม (「機動戦士ガンダムさん」, Kidō Senshi Gandamu-san, 機動戦士ガンダムさん?) เป็นการ์ตูนญี่ปุ่นแบบสี่ช่องจบ แต่งโดย ฮิเดกิ โอวาดะ ลงตีพิมพ์ในนิตยสารกันดั้มเอซรายเดือน ตั้งแต่ปี พ.ศ. 2544 จนถึงปัจจุบัน และมีฉบับรวมเล่มออกมาแล้ว 2 เล่ม เนื้อหาหลักในเรื่องเป็นการล้อเลียนภาพยนตร์อะนิเมะ โมบิลสูทกันดั้ม แบบตลกขบขัน

เดิมที กันด๊าม กันดั้ม เป็นผลงานที่ ฮิเดกิ โอวาดะ เขียนไว้ก่อนที่จะได้เป็นนักเขียนการ์ตูนมืออาชีพ และนำขึ้นแสดงไว้ใน "คุงิแบตดอตคอม" เว็บไซต์ส่วนตัวของตนเอง แต่เมื่อได้เป็นนักเขียนอาชีพแล้ว กันด๊าม กันดั้ม ก็ถูกนำลงตีพิมพ์ในนิตยสารกันดั้มเอซรายเดือน ทำให้ผลงานชิ้นนี้กลายเป็นการ์ตูนล้อเลียนอย่างเป็นทางการ ซึ่งทางสำนักพิมพ์เป็นผู้ถือลิขสิทธิ์ โอวาดะจึงต้องลบผลงานเรื่อง กันด๊าม กันดั้ม ที่เขียนไว้ทั้งหมดออกจากเว็บไซต์ของตนเอง

กันด๊าม กันดั้ม ถูกจัดพิมพ์เป็นภาคภาษาไทยแบบไม่มีลิขสิทธิ์โดยสำนักพิมพ์ Ant Comics Group.

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

## [แก้] ตัวละคร

### [แก้] ตัวละครหลัก

ชาร์ อัสนาเบิ้ล (シャア・アズナブル)
  เจ้าของฉายา "ดาวหางแดง" ผู้มีบทบาทโดดเด่นไม่แพ้ตัวเอกในกันดั้มฉบับดั้งเดิม คลั่งไคล้สีแดงและเขามาก หากโมบิลสูทสีไม่แดงและไม่มีเขา ก็จะเสียกำลังใจและไม่ยอมขึ้นขับอย่างเด็ดขาด เป็นคนชอบคิดเล็กคิดน้อย มักจะปากเสียใส่ คิซิเรีย ซาบี้ โดยไม่รู้ตัวจนทำให้ตนเองต้องประสบเคราะห์อยู่บ่อยๆ นอกจากนี้ยังเป็นคนค่อนข้างหัวโบราณและล้าสมัย ทั้งชอบเครื่องเล่นเกมรุ่นดึกดำบรรพ์ พกเพจเจอร์ และคิดว่าเครื่องวิทยุสื่อสารยังใช้ปลั๊กไฟอยู่ นิยมชมชอบโมบิลสูทที่ชื่อ ริค อัคไก มาก จึงพยายามหว่านล้อมให้ คิซิเรีย ซาบี้ อนุมัติการผลิต แต่ก็ไม่เคยสำเร็จ รู้สึกอิจฉาในความสามารถของลาล่า และเชื่ออย่างฝังใจว่าจุดบนหน้าผากของลาล่า สามารถปล่อยลำแสงได้ [1]

ลาล่า ซูน (ララァ・スン)
  หญิงสาวผู้มีพลังนิวไทป์สูงจนทำให้ชาร์รู้สึกอิจฉา ในกันดั้มฉบับดั้งเดิมเป็นตัวละครที่ดูเยือกเย็น และมีอิทธิพลอย่างมากต่อชาร์และอามุโร่ แต่ในฉบับกันด๊าม กันดั้ม กลับกลายเป็นคนจู้จี้ เจ้าระเบียบ ปากจัด ตัดมุขเก่ง แถมยังมีด้านมืดที่คาดไม่ถึงอยู่ด้วย แต่ถึงแม้ว่าชาร์จะงี่เง่าและปล่อยมุขได้ไร้สาระแค่ไหน เธอก็ยังคงชอบเขาอยู่ดี [2]

อามุโร่ เรย์ (アムロ・レイ)
  เด็กหนุ่มอายุ 15 ปี ตัวเอกในกันดั้มฉบับดั้งเดิม ด้วยความที่ยังเป็นเด็ก จึงมีนิสัยที่ค่อนข้างจะดื้อรั้น ชอบพูดอะไรตรงๆ โดยไม่ค่อยนึกถึงความรู้สึกคนอื่น แถมยังปากเบาเป็นที่สุด พอมองเห็นเหตุการณ์ล่วงหน้าจากพลังนิวไทป์ของตนเอง เป็นต้องโพล่งออกมาให้คนอื่นรับรู้ไปด้วย ไม่ว่าจะเป็นเรื่องที่สมควรพูดหรือไม่ก็ตาม ยิ่งไปกว่านั้นยังสุดลามก ทั้งปลอมตัวเป็นฮาโล่เข้าไปแอบดูเซล่าอาบน้ำ (แต่ถูกจับได้) ดัดแปลงฮาโล่ให้มีกล้องแอบถ่ายหรือกระจกเพื่อส่องใต้กระโปรงของฟราว และคิดที่จะออกจากกองทัพสหพันธ์โลกไปอยู่กับกองทัพซีออนทันทีที่ได้เห็นนางแบบสาวในโฆษณารับสมัครทหารของซีออน [3]

### [แก้] ตัวละครรอง

เซล่า มาส (セイラ・マス)
  ลูกเรือไวท์เบส เป็นน้องสาวแท้ๆ ของชาร์ เคยถูกอามุโร่แอบถ่ายภาพตอนอาบน้ำไปลงเผยแพร่ในเว็บบอร์ดทางอินเทอร์เน็ตจนเสื่อมเสียชื่อเสียง [4]

ไบรท์ โนอา (ブライト・ノア)
  กัปตันยานไวท์เบส ไม่ค่อยชอบหน้าร้อยโทสเล็กเกอร์ ลอว์ เท่าไหร่นัก แต่ภายหลังเมื่อสเล็กเกอร์สละชีพโดยการขับ G ไฟท์เตอร์พุ่งเข้าชนศัตรู ไบรท์จึงอดคิดไม่ได้ว่าสาเหตุมาจากตัวเองหรือเปล่า ที่ไปบอกกับสเล็กเกอร์ว่า G ไฟท์เตอร์ มีท่าไม้ตายลับ คือ "G มิสไซล์" เมื่อกดทีเดียว ตัวยานก็จะลอยไปชนกับศัตรูทันที [5]

การ์ม่า ซาบี้ (ガルマ・ザビ)
  ลูกชายคนเล็กของตระกูลซาบี้แห่งซีออน เป็นคุณชายน้อยที่ยังอ่อนต่อโลก สมัยเป็นนักเรียนเตรียมทหารจึงถูกชาร์หลอกและหาเรื่องกลั่นแกล้งอยู่เป็นประจำ เคยถูกชาร์ตั้งฉายาให้ว่า "การ์ม่าผู้ล่วงลับ" [6]

คิซิเรีย ซาบี้ (キシリア・ザビ)
  พี่สาวคนรองของตระกูลซาบี้แห่งซีออนที่ดูเข้มงวดและน่าเกรงขาม ถึงแม้ชาร์จะพยายามหาเรื่องมาโน้มน้าวจิตใจเพื่อให้อนุมัติการผลิต ริค อัคไก ก็ไม่เคยสนใจ และเนื่องจากใส่ชุดสีม่วง จึงถูกชาร์ตั้งฉายาให้ว่า "ยายป้าสีม่วง" [7]

ฮาโล่ (ハロ)
  หุ่นยนต์ที่อามุโร่เป็นผู้สร้าง แต่กลับมีตราของอินเทลติดอยู่บนหน้าผาก [8] เคยถูกดัดแปลงให้มีลักษณะพิเศษหลายอย่าง เช่น มีขาเดินได้แบบเครื่องบิ๊กแซม หรือติดกล้องแอบถ่ายไว้เพื่อใช้ถ่ายภาพใต้กระโปรงผู้หญิง [9]

## [แก้] ข้อมูลหนังสือ

- กันด๊าม กันดั้ม...ปฐมบท (機動戦士ガンダムさん さいしょの巻)

  ออกวางจำหน่ายครั้งแรกที่ญี่ปุ่นเมื่อ 24 สิงหาคม พ.ศ. 2548 โดยสำนักพิมพ์คาโดคาวะโชเต็น (ISBN 4-04-713750-2) [10]

- กันด๊าม กันดั้ม...บทต่อ (機動戦士ガンダムさん つぎの巻)

  ออกวางจำหน่ายครั้งแรกที่ญี่ปุ่นเมื่อ 26 ธันวาคม พ.ศ. 2549 โดยสำนักพิมพ์คาโดคาวะโชเต็น (ISBN 4-04-713887-8) [11]

## [แก้] อ้างอิง

1. ↑ ฮิเดกิ โอวาดะ, กันด๊าม กันดั้ม...ปฐมบท, สำนักพิมพ์ Ant Comics Group., 2550, หน้า 12-13, 34-35, 78-79, 100, 111, 160-163
2. ↑ ฮิเดกิ โอวาดะ, กันด๊าม กันดั้ม...ปฐมบท, สำนักพิมพ์ Ant Comics Group., 2550, หน้า 74, 126-127
3. ↑ ฮิเดกิ โอวาดะ, กันด๊าม กันดั้ม...ปฐมบท, สำนักพิมพ์ Ant Comics Group., 2550, หน้า 62-64, 82-83, 115
4. ↑ ฮิเดกิ โอวาดะ, กันด๊าม กันดั้ม...ปฐมบท, สำนักพิมพ์ Ant Comics Group., 2550, หน้า 151
5. ↑ ฮิเดกิ โอวาดะ, กันด๊าม กันดั้ม...ปฐมบท, สำนักพิมพ์ Ant Comics Group., 2550, หน้า 49
6. ↑ ฮิเดกิ โอวาดะ, กันด๊าม กันดั้ม...ปฐมบท, สำนักพิมพ์ Ant Comics Group., 2550, หน้า 43
7. ↑ ฮิเดกิ โอวาดะ, กันด๊าม กันดั้ม...ปฐมบท, สำนักพิมพ์ Ant Comics Group., 2550, หน้า 118-119
8. ↑ ฮิเดกิ โอวาดะ, กันด๊าม กันดั้ม...ปฐมบท, สำนักพิมพ์ Ant Comics Group., 2550, หน้า 39
9. ↑ ฮิเดกิ โอวาดะ, กันด๊าม กันดั้ม...ปฐมบท, สำนักพิมพ์ Ant Comics Group., 2550, หน้า 69, 143
10. ↑ http://www.kadokawa.co.jp/comic/bk_detail.php?pcd=200503000701
11. ↑ http://www.kadokawa.co.jp/comic/bk_detail.php?pcd=200609000145

## [แก้] แหล่งข้อมูลอื่น

- คุงิแบตดอตคอม เว็บไซต์ส่วนตัวของผู้แต่ง
- จะอะไรกันนักหนาล่ะ กันด๊าม กันดั้ม บทความในหนังสือพิมพ์มติชน

| กันด๊าม กันดั้ม เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ กันด๊าม กันดั้ม ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%81/%E0%B8%B1/%E0%B8%99/%E0%B8%81%E0%B8%B1%E0%B8%99%E0%B8%94%E0%B9%8A%E0%B8%B2%E0%B8%A1_%E0%B8%81%E0%B8%B1%E0%B8%99%E0%B8%94%E0%B8%B1%E0%B9%89%E0%B8%A1.html".

หมวดหมู่: กันดั้ม | การ์ตูนญี่ปุ่น | บทความเกี่ยวกับ การ์ตูน ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- 日本語
- 中文